અગાઉ પરીક્ષાનાં ફોર્મ ભરવાની મુદત ૩૦ નવેમ્બર કરાઇ હતી. જે તે વિદ્યાર્થીએ પરીક્ષા આપવા માટે ગાંધીનગર કે અમદાવાદ એક સપ્તાહ જેટલું રહેવું પડશે, જેનો રહેવા જમવાનો ખર્ચ પણ તેણે જાતે જ ભોગવવો પડશે. બોર્ડનાં સૂત્રોના જણાવ્યા મુજબ આવા ૩૦૦થી ૪૦૦ વિદ્યાર્થી લેટ ફોર્મ ભરશે. આ અંગે પરીક્ષા સચિવ બી.એસ. કૈઇલાએ જણાવ્યું હતું કે પરીક્ષા ફોર્મ ભરવાની મુદત એક વખત વધી ચૂકી છે. છતાં કેટલાક વિદ્યાર્થીઓ રહી ગયા હોવાને કારણે તેમનાં ભવિષ્યનાં હિતમાં વર્ષ ન બગડે તે માટે ૧૩ જાન્યુઆરી સુધીનો સમય અપાયો છે.